Departamentos de Bolivia

En Bolivia, os departamentos son as maiores entidades subnacionais nas que se subdivide o territorio do Estado. Desde o 4 de abril de 2010, contan con autonomía recoñecida pola constitución a nivel executivo e lexislativo pero non xudicial.

Coa nova constitución, o 4 de abril de 2010 foron substituídas as prefecturas de todos os departamentos bolivianos polos gobernos departamentais, entidades gobernamentais segundo o texto constitucional. Os gobernos departamentais son encabezados por gobernadores electos mediante o voto popular.

 Precedentes 
O sistema de comunidades autónomas é froito dunha intensa negociación na época da Crise política, entre os partidos que querían o centralismo, e os que buscaban un Estado federal ou descentralizado.

A Constitución Boliviana de 2009 introduciu como novidade o estado rexional, a semellanza do de España. Retoma ese proceso para evitar o federalismo, pero introducindo dúas vías de conseguir a autonomía establecendo tres categorías de autonomías.
Establece a organización territorial do Estado en municipios, provincias e departamentos autónomos, con competencias para xestionar os seus propios intereses.

 Organización dos Departamentos Autónomos 

Cada departamento ten unha Asemblea e un Goberno autonómico que organizan os asuntos departamentais.

 A Asemblea departamental 
A Asemblea está formada polos representantes que foron elixidos polos cidadáns. Esta Asemblea elabora as leis autonómicas, que se aplican no territorio do departamento.
A lei máis importante dun departamento é o Estatuto de Autonomía. Nel defínense as competencias autonómicas, así como establecerse a capital, a lingua ou linguas oficiais, o territorio ou os símbolos.

 O gobernador 
 Nomeamento. Unha vez celebradas as eleccións e constituída a cámara, o Gobernador da Asemblea propón o candidato do partido con maior representación. Este candidato sométese a votación, que debe ser apoiado por maioría absoluta na primeira votación e se non a tivera, na segunda por maioría simple.
Se non obtivese o apoio repetiríase a votación con distintas candidaturas, até que se pasados dous meses desde a primeira votación ningún dos candidatos obtivera o apoio, disolveríase a cámara, e convocaríanse eleccións de novo.

 Funcións Dirección do Consello de Goberno e suprema representación do departamento, representante do Estado no departamento. Promulga e ordena a publicación das Leis e do nomeamento do Poder Xudicial no departamento.

 Os secretarios 
Son as persoas responsables dos distintos asuntos do departamento autónomo. Son elixidos polo Gobernador.

 Lista de departamentos de Bolivia 

Departamentos de BoliviaDepartamentoProvinciasCapitalSuperficie (km²)Poboación (hab)Densidade (hab/km²) 22px Beni  8  Trinidad  213.564  430.049  2,0 22px Chuquisaca  10  Sucre  51.524  631.062  12,2 22px Cochabamba  16  Cochabamba  55.631  1 786 040  32,1 22px La Paz  20  Nuestra Señora de La Paz  133.985  2 756 989  20,6 22px Oruro  16  Oruro  53.588  444.093  8,3 22px Pando  5  Cobija  63.827  75.335  1,2 22px Potosí  16  Potosí  118.218  780.392  6,6 22px Santa Cruz  15  Santa Cruz de la Sierra  370.621  2 626 697  7,1 22px Tarija  6  Tarija  37.623  496.988  13,2 27px Bolivia  112  Sucre (Constitucional) A Paz (De facto)  1 098 581  10 027 644  9,1Fonte: Proyecciones Demográficas 2008, INE.INE Proyección de la población hasta 2010

 Notas 

 Véxase tamén 

 Ligazóns externas 
 Bolivia se abre en abril (2009) a la administración de autonomías